මේ නිසා තමන්ගේ ඉඩම් අයිතිය ඔප්පු කර ගැනීමේ අවස්ථාවද මගහැරී තිබේ.ඉඩම් ගනුදෙනුවේදී ව්‍යාජ අස්සන්, හොර රබර් මුද්‍රා, නාදුනන ඇපකරුවන්, හොර හැඳුම්පත් යොදාගෙන තිබේ.ව්‍යාජ ඉඩම් විකිණීම සම්බන්ධයෙන් අත්අඩංගුවට ගත් පිරිස් අතර එකම ඉඩම තුන් හතර වතාවක් විකිණූ අයද සිටින බව පරීක්‍ෂණවලින් හෙළිවී තිබේ.1907 වසරේ නොතාරිස් ආඥාපනත යටතේ 87 වගන්තියට අනුව නොතාරිස්වරුන් ක්‍රියා නොකිරීම, හොර ඉඩම් ජාවාරම්කරුවන්ට පහසුවක් වී තිබේ.මේ දැවැන්ත වංචාව පිළිබඳව පුළුල් ලෙස පරීක්‍ෂණ පැවැත්වීමට නවීන තාක්ෂණ ක්‍රම උපයෝගී කරගෙන ඇති බවද සොයාගෙන තිබේ.රහස් පොලිසියේ ජ්‍යෙෂ්ඨ නියෝජ්‍ය පොලිස්පති ජයන්ත ගුණතිලක, අධ්‍යක්‍ෂ ජ්‍යෙෂ්ඨ පොලිස් අධිකාරී අමරසිංහ යන මහත්වරුන්ගේ උපදෙස් යටතේ වානිජ විමර්ෂණ අංශය වැඩිදුර පරීක්‍ෂණ පවත්වයි..